ai4bharat/Pralekha huggingface dataset:
विज्ञान आणि तंत्रज्ञान मंत्रालय
केंद्रीय मंत्री जितेंद्र सिंह यांच्या हस्ते, राष्ट्रीय विज्ञान दिवस  2022 च्या ‘शाश्वत भविष्यासाठी विज्ञान आणि तंत्रज्ञान क्षेत्रातील एकात्मिक दृष्टिकोन’या संकल्पनेचा शुभारंभ
तुकड्या तुकड्यांमध्ये काम करण्याचा काळ संपला; आता सर्वांनी एकात्मिक संकल्पनेवर आधारित प्रकल्पासाठी एकत्रित काम करण्याची गरज
नवी दिल्ली, 5 जानेवारी 2022
केंद्र सरकारमधील, विज्ञान आणि तंत्रज्ञान विषयांशी विविध मंत्रालयांना, वेगवेगळे काम न करता, सामायिक संकल्पनेवर आधारित संयुक्त प्रकल्पासाठी एकत्रित काम करण्याच्या सूचना देण्यात आल्या आहेत, अशी माहिती, केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी दिली. सिंह यांच्या हस्ते,राष्ट्रीय विज्ञान दिन-2022 या वर्षाची संकल्पना, “शाश्वत विकासासाठी विज्ञान आणि तंत्रज्ञानविषयक क्षेत्रासाठी एकात्मिक दृष्टिकोन’ चा शुभारंभ करण्यात आला, त्यावेळी ते बोलत होते.
या कार्यक्रमाला, डीएसआरआर चे सचिव डॉ शेखर मांडे, सीएसआरआर चे महासंचालक डॉ राजेश गोखले. तसेच विज्ञान तंत्रज्ञान विभाग, जैव तंत्रज्ञान विभाग आणि सीएसआयआर चे वरिष्ठ अधिकारी उपस्थित होते.
पंतप्रधान नरेंद्र मोदी यांना विज्ञानात विशेष रस आहे, एवढेच नाही, तर गेल्या सात-आठ वर्षात, विज्ञान आणि तंत्रज्ञानावर आधारित उपक्रमांना पाठिंबा आणि प्रोत्साहन देण्यात, त्यांनी कायम पुढाकार घेतला आहे, असेही डॉ सिंह यावेळी म्हणाले.
एकात्मिक दृष्टिकोन या संकल्पनेविषयी बोलतांना ते म्हणाले, की विज्ञानाचे एकात्मिकरण चार स्तंभांवर आधारलेले आहे. ते स्तंभ म्हणजे : - 1) विज्ञानाशी संबंधित सर्व मंत्रालये आणि विभागांनी एकत्रित येऊन, समस्या सोडवण्यासाठी संकल्पना-आधारित दृष्टिकोनानुसार काम करणे.2) विज्ञानाच्या एकात्मिकरणाचा अधिक विस्तार करत, तांत्रिक, अभियांत्रिकी आणि वैद्यकीय संस्थांनाही त्याच्याशी जोडून घेणे. 3) अतिरिक्त विज्ञान एकात्मिकरण करत, प्रत्यक्ष अंमलबजावणी करणारी मंत्रालये/विभागांशी जोडणे आणि शेवटचा स्तंभ- 4) विस्तारीत विज्ञान-प्रणित दृष्टिकोन ठेवत उद्योग क्षेत्र आणि स्टार्ट अप्स च्याअ सहभागातून शाश्वत भविष्यासाठी कार्य करणे.
येत्या काही दिवसात, राष्ट्रीय विज्ञान परिषद आयोजित करण्याचा आपला विचार असून, त्यात केंद्र तसेच सर्व राज्य/केंद्रशासित प्रदेशातील सरकारमधील विज्ञान मंत्रालये आणि विभागांचा सहभाग घेतला जाणार आहे. या परिषदेत भारतासमोर असलेल्या विविध प्रश्नांवर सखोल चर्चा करुन विज्ञानाद्वारे त्यावर तोडगा काढण्याचा प्रयत्न केला जाईल, अशी माहिती डॉ सिंह यांनी दिली.
दरवर्षी 28 फेब्रुवारी रोजी राष्ट्रीय विज्ञान दिन साजरा केला जातो. ‘रामन इफेक्ट’ च्या महत्वाच्या संशोधनाच्या स्मृतिप्रीत्यर्थ हा दिवस साजरा केला जातो. 1986 साली या दिवसाची घोषणा करण्यात आली होती.
राष्ट्रीय विज्ञान दिनानिमित्त देशभरात होणाऱ्या विविध कार्यक्रमांसाठी, विज्ञान आणि तंत्रज्ञान मंत्रालय एक नोडल संस्था म्हणून मार्गदर्शन, पाठिंबा आणि समन्वयाचे काम करते.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेने लसींच्या 89 कोटी मात्रांचा टप्पा पार केला
गेल्या 24 तासांत, लसीच्या 64 लाख 40 हजारांहून अधिक मात्रा देण्यात आल्या
सध्याचा रोगमुक्ती दर 97.86% आहे; मार्च 2020 पासूनचा उच्चांकी दर
गेल्या 24 तासांत देशात 26,727 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 0.82%
साप्ताहिक पॉझिटीव्हिटी दर  गेले 98 दिवस 3% पेक्षा कमी
नवी दिल्ली, 1 ऑक्टोबर 2021
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 64,40,451 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 89 कोटी मात्रांचा  टप्पा पार केला आहे. 86,46,674सत्रांच्या आयोजनातून हे उद्दिष्ट साध्य करण्यात आले
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,72,796
|
|
2nd Dose
|
|
88,95,117
|
|
FLWs
|
|
1st Dose
|
|
1,83,52,779
|
|
2nd Dose
|
|
1,50,06,337
|
|
Age Group 18-44 years
|
|
1st Dose
|
|
36,05,69,116
|
|
2nd Dose
|
|
8,30,27,778
|
|
Age Group 45-59 years
|
|
1st Dose
|
|
15,95,61,641
|
|
2nd Dose
|
|
7,68,32,812
|
|
Over 60 years
|
|
1st Dose
|
|
10,13,72,713
|
|
2nd Dose
|
|
5,62,16,918
|
|
Total
|
|
89,02,08,007
गेल्या 24 तासांत 28,246 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,30,43,144 झाली आहे.
परिणामी, सध्या, भारतातील रोगमुक्ती दर 97.86% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 96 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत, 26,727 नव्या कोविड ग्रस्त रुग्णांची नोंद झाली. भारतातील कोविड सक्रीय रुग्णसंख्या सध्या 2,75,224 इतकी आहे आणि ही गेल्या 196 दिवसांतील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.82% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 15,20,899 चाचण्या करण्यात आल्या. देशात आतापर्यंत एकंदर 57 कोटी 4 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.70% असून गेले 98 दिवस हा दर 3% हून कमी राहिला आहे. तर दैनंदिन पॉझिटीव्हिटी दर 1.76% इतका आहे. दैनंदिन पॉझिटीव्हिटी दर गेले सलग 32 दिवस 3% हून कमी आहे आणि आता गेले सलग 115 दिवस हा दर 5% हून कमी राहिला आहे
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
श्रम आणि रोजगार मंत्रालय
सप्टेंबर 2021 मध्ये कर्मचारी भविष्य निर्वाह निधीमध्ये 15.41 लाखांपेक्षा अधिक नव्या सदस्यांची भर
नवी दिल्ली, 20 नोव्हेंबर 2021
ईपीएफओ अर्थात कर्मचारी भविष्य निर्वाह निधी संघटनेने प्रसिद्ध केलेल्या कर्मचाऱ्यांच्या तात्पुरत्या यादीनुसार 2021-22 या आर्थिक वर्षाच्या पहिल्या तिमाहीत ईपीएफओच्या सदस्यांच्या यादीत सुमारे 15.41 लाख सदस्यांची वाढ झाली आहे. ऑगस्टच्या तुलनेत सप्टेंबर महिन्यात लाखांहून अधिक नव्या सदस्यांची नोंद झाली. 15.41 लाख पैकी सुमारे 8.95 लाख नवीन सदस्यांची प्रथमच ईपीएफ आणि एमपी कायदा , 1952 च्या तरतुदीअंतर्गत नोंदणी करण्यात आली आहे. नव्याने झालेले सदस्य, बाहेर पडणाऱ्यांची अल्प संख्या आणि बाहेर पडलेल्या सदस्यांनी नव्याने घेतलेले सदस्यत्व यामुळे सदस्यसंख्येत वाढ झाली आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
पंतप्रधान कार्यालय
पंतप्रधानांच्या प्रधान सचिवांच्या अध्यक्षतेखाली भारताच्या जी-20 अध्यक्षतेबाबतच्या समन्वय समितीची सहावी बैठक संपन्न
नवी दिल्ली येथे 9 आणि 10 सप्टेंबर रोजी होणाऱ्या जी-20 शिखर परिषदेच्या संदर्भातील प्रशासकीय तयारीचा घेतला आढावा
जी-20 शिखर परिषद यशस्वी करण्यासाठी सर्व संबंधित संस्थांनी “सरकारच्या संपूर्ण सहभागासह’ हा दृष्टीकोन बाळगत काम केले पाहिजे: डॉ.पी.के.मिश्रा
विविध संस्थांच्या सुरळीत एकत्रित परिचालनासाठी परिषदेच्या ठिकाणी सर्व कार्यक्रमांची प्रायोगिक चाचणी घेण्यात येणार
नवी दिल्ली, 17 जुलै 2023
नवी दिल्ली येथील प्रगती मैदानावरील आंतरराष्ट्रीय प्रदर्शन आणि संमेलन केंद्र येथे आज भारताच्या जी-20 अध्यक्षतेबाबतच्या समन्वय समितीची सहावी बैठक संपन्न झाली. नवी दिल्ली येथे 9 आणि 10 सप्टेंबर 2023 या दिवशी होणाऱ्या जी-20 शिखर परिषदेच्या आयोजनाच्या तयारीशी संबंधित विविध घटकांचा आढावा घेण्यावर पंतप्रधानांचे प्रधान सचिव डॉ.पी.के.मिश्रा यांच्या अध्यक्षतेखाली झालेल्या या बैठकीमध्ये अधिक लक्ष केंद्रित करण्यात आले होते.
या संदर्भात, समितीने शिखर परिषदेच्या आयोजनस्थळी व्यवस्थांचा आढावा घेतला तसेच नियमावली,सुरक्षितता, विमानतळाशी समन्वय,माध्यम प्रतिनिधींची व्यवस्था, पायाभूत सुविधांचे अद्ययावतीकरण तसेच दिल्ली आणि दिल्लीशेजारील राज्यांमध्ये या बाबतीत करण्यात आलेली तयारी इत्यादींशी संबंधित सर्व पैलूंचा देखील समिती सदस्यांनी आढावा घेतला. जी-20 शिखर परिषदेला यशस्वी करण्यासाठी सर्व संबंधित संस्थांनी “सरकारच्या संपूर्ण सहभागासह” या दृष्टीकोनासह काम केले पाहिजे असे आवाहन डॉ.मिश्रा यांनी यावेळी बोलताना केले.
समितीच्या सदस्यांनी परिषदेच्या काळात होणाऱ्या विविध बैठकांच्या आयोजनस्थळी देखील भेट दिली आणि बारीकसारीक तपशील जाणून घेतले. विविध संस्थांच्या सुरळीत एकत्रित परिचालनासाठी परिषदेच्या ठिकाणी सर्व कार्यक्रमांच्या प्रायोगिक चाचण्या आणि रंगीत तालीम राबवण्याचा निर्णय देखील यावेळी घेण्यात आला. आगामी जी-20 शिखर परिषदेसाठी सुरु असलेल्या विविध प्रकारच्या तयारीबाबत समितीने मार्गदर्शन आणि दिशादर्शन केले आणि पुढील आढाव्यासाठी येत्या दोन आठवड्यांमध्ये पुन्हा एकत्र भेटण्याचा निर्णय घेतला.
भारताच्या जी-20 अध्यक्षतेखाली आतापर्यंत घेण्यात आलेल्या बैठकांचा तसेच यापुढील काळात होऊ घातलेल्या बैठकांचा आढावा घेण्याची संधी देखील समन्वय समितीच्या या बैठकीने उपलब्ध करून दिली. जी-20 अध्यक्षतेत भारताने आतापर्यंत देशातील 55 वेगवेगळ्या ठिकाणी 170 बैठका घेतल्या आहेत तसेच जुलै आणि ऑगस्ट 2023 या महिन्यांमध्ये अनेक मंत्रीस्तरीय बैठका होणार आहेत याची नोंद समितीने घेतली.
केंद्रीय मंत्रिमंडळाने भारताच्या जी-20 अध्यक्षतेशी संबंधित तयारीवर तसेच व्यवस्थांवर लक्ष ठेवण्याचे अधिकार समन्वय समितीकडे सोपविले आहेत. आतापर्यंत समन्वय समितीच्या पाच बैठका झाल्या आहेत. याबरोबरच, भारताच्या जी-20 अध्यक्षतेशी संबंधित विशिष्ट वस्तुनिष्ठ आणि लॉजीस्टिक विषयक मुद्द्यांवर चर्चा करण्यासाठी इतर अनेक बैठका देखील घेण्यात आल्या आहेत.
राष्ट्रीय सुरक्षा सल्लागार अजित दोवाल, दिल्लीचे नायब राज्यपाल व्ही.के.सक्सेना, केंद्रीय कॅबिनेट सचिव राजीव गौबा यांच्यासह इतर अनेक मान्यवर आणि वरिष्ठ अधिकारी या बैठकीला उपस्थित होते.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
राष्ट्रीय होमिओपॅथी आयोग  विधेयक 2018 स्थापन करायला मंत्रिमंडळाची मंजुरी
नवी दिल्ली, 28 डिसेंबर 2018
पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने राष्ट्रीय होमिओपॅथी आयोग  विधेयक 2018 च्या मसुद्याला मंजुरी दिली आहे. हे विधेयक सध्याच्या केंद्रीय होमिओपॅथी परिषदेच्या ऐवजी पारदर्शकता सुनिश्चित करण्यासाठी एका नव्या संस्थेची स्थापना करेल.
विधेयकाच्या मसुद्यात राष्ट्रीय आयोग स्थापन करण्याचा उल्लेख आहे. आयोगांतर्गत तीन स्वायत्त परिषदा असतील. होमिओपॅथी शिक्षण परिषदेद्वारे देण्यात येणाऱ्या होमिओपॅथी शिक्षणाच्या संचलनाची जबाबदारी स्वायत्त परिषदांवर असेल. मूल्यांकन आणि योग्यता निर्धारण परिषद, होमिओपॅथीच्या शैक्षणिक संस्थाचे मूल्यांकन करेल आणि मंजूरी प्रदान करेल. नीति आणि नोंदणी परिषद होमिओपॅथीच्या डॉक्टरांची नोंदणी करेल आणि एक राष्ट्रीय रजिस्टर तयार करेल. या व्यतिरिक्त इलाज नैतिक प्रकरणे राष्ट्रीय होमियोपॅथी आयोगाच्या अधिकार क्षेत्रात येतील.
मसुद्यामध्ये एक प्रवेश परीक्षा आणि एक्जिट परीक्षेचा प्रस्ताव देण्यात आला आहे. प्रॅक्टिस करण्यासाठी परवाना मिळवण्यासाठी सर्व पदवीधरांना या परीक्षा उत्तीर्ण व्हाव्या लागतील. याशिवाय शिक्षकांसाठी पात्रता परीक्षा प्रस्तावित्त आहे, याद्वारे शिक्षकांची नियुक्ति आणि पदोन्नति पूर्वी त्यांच्या योग्यतेचे मूल्यांकन केले जाईल.
राष्ट्रीय वैद्यकीय आयोगाने एलोपैथी वैद्यकीय प्रणाली स्थापनेचा प्रस्ताव दिला असून त्याच धर्तीवर होमिओपॅथी वैद्यकीय शिक्षणात सुधारणा करणे हा या मसुद्याचा उद्देश आहे. एका अध्यादेशाद्वारे आणि त्यांनंतर कायद्यातील सुधारणेद्वारे सीसीएचला संचालक मंडळाच्या अधिकार क्षेत्रात आणण्यात आले होते.
B.Gokhale/S.Kane/P.Malandkar
(Visitor Counter : 82
रस्ते वाहतूक आणि महामार्ग मंत्रालय
राष्ट्रीय महामार्गांलगत वृक्षारोपण
नवी दिल्ली, 12 मार्च 2020
गेल्या 3 वर्षात भारतीय राष्ट्रीय महामार्ग प्राधिकरणाने आपल्या कार्यकक्षे अंतर्गत राष्ट्रीय महामार्गांलगत 1.43 कोटींहून अधिक झाडे लावली आहेत. रस्ते वाहतूक आणि महामार्ग मंत्री नितीन गडकरी यांनी आज लोकसभेत लेखी उत्तरात ही माहिती दिली.
हरित महामार्ग धोरण 2015, शेतकरी, खासगी क्षेत्र, स्वयंसेवी संस्था, सरकारी संस्था, वनविभाग आणि लोकसहभागातून महामार्गांच्या हरितकरणास चालना देते.
B.Gokhale/S.Kakade/D.Rane
(Visitor Counter : 62
पंतप्रधान कार्यालय
महामहीम मिखाईल गोर्बाचेव्ह यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी महामहीम मिखाईल गोर्बाचेव्ह यांच्या निधनाबद्दल तीव्र शोक व्यक्त केला आहे.
आपल्या एका ट्विट संदेशामध्ये पंतप्रधान म्हणाले;
"मी 20 व्या शतकातील प्रमुख राजकीय नेत्यांपैकी एक मिखाईल गोर्बाचेव्ह यांच्या कुटुंबिय आणि मित्रांप्रती हार्दिक सहवेदना व्यक्त करतो, गोर्वाचेव्ह यांनी इतिहासावर अमिट छाप सोडली आहे. भारतासोबतचे संबंध दृढ करण्यासाठी त्यांनी दिलेल्या योगदानाचे स्मरण करत त्यांना आदरांजली अर्पण करतो. ."
पंतप्रधान कार्यालय
पंतप्रधान नरेंद्र मोदी यांनी आर्चबिशप एमेरिटस डेसमंड टुटू यांच्या निधनाबद्दल शोक व्यक्त केला
आर्चबिशप एमेरिटस डेसमंड टुटू यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे.
एका ट्विटमध्ये पंतप्रधान म्हणाले;
"आर्चबिशप एमेरिटस डेसमंड टुटू हे जगभरातल्या असंख्य लोकांसाठी मार्गदर्शक दीपस्तंभ होते. मानवी सन्मान आणि समतेला त्यांनी दिलेले महत्त्व सगळ्यांच्या कायम स्मरणात राहील. त्यांच्या निधनाने मला खूप दु:ख झाले आहे आणि त्यांच्या सर्व चाहत्यांसाठी मी मनःपूर्वक संवेदना व्यक्त करतो . त्यांच्या आत्म्याला शांती लाभो. "
आरोग्य आणि कुटुंब कल्याण मंत्रालय
पाच वर्षांसाठी 1,600 कोटी रुपयांच्या तरतुदीसह आयुष्मान भारत डिजिटल मिशन योजनेच्या अंमलबजावणीला मंत्रिमंडळाची मंजुरी
आयुष्यमान भारत डिजिटल मिशन टेलीमेडिसिन सारख्या तंत्रज्ञानाच्या वापराला प्रोत्साहन देऊन आणि आरोग्य सेवांची राष्ट्रीय पोर्टेबिलिटी सक्षम करून समान दर्जेदार आरोग्यसेवा उपलब्ध करेल
डिजिटल आरोग्य नोंदी संलग्न करण्यासाठी नागरिक त्यांचे एबीएचए  क्रमांक तयार करू शकतील
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या आज झालेल्या बैठकीत, भारत सरकारच्या आरोग्य आणि कुटुंब कल्याण मंत्रालयाच्या, आयुष्मान भारत डिजिटल मिशन  या केंद्र पुरस्कृत योजनेच्या राष्ट्रीय स्तरावरील अंमलबजावणीला मंजूरी देण्यात आली. या योजनेच्या अंमलबजावणीसाठी पाच वर्षांसाठी 1,600 कोटी रुपयांची तरतूद करण्यात आली आहे. राष्ट्रीय आरोग्य प्राधिकरण  ही आयुष्मान भारत डिजिटल मिशनची  अंमलबजावणी करणारी संस्था असेल.
आरोग्यसेवा व्यवस्थेतील डिजिटल आरोग्य उपायोजना अनेक वर्षांमध्ये खूप फायदेशीर ठरल्या आहेत, को-विन, आरोग्य सेतू आणि ई -संजीवनी यांसारख्या आरोग्य सेवा यंत्रणांनी आरोग्यसेवा पोहोचवण्यात तंत्रज्ञानाची भूमिका दाखवून दिली आहे. त्यामुळे, सातत्यपूर्ण उपचार आणि स्रोतांच्या प्रभावी वापरासाठी अशा उपाययोजनांचे एकत्रीकरण करणे आवश्यक आहे.
जनधन, आधार आणि मोबाईल  त्रिसूत्री आणि सरकारच्या अन्य डिजिटल उपक्रमांच्या पायावर आधारित,आरोग्य-संबंधित वैयक्तिक माहितीची सुरक्षितता, गोपनीयता आणि खाजगी बाब सुनिश्चित करताना व्यापक आकडेवारी, माहिती आणि पायाभूत सुविधा, खुल्या, इंटरऑपरेबल, मानक-आधारित डिजिटल यंत्रणेचा योग्य वापर करून आयुष्मान भारत डिजिटल मिशन  एक विनाअडथळा सेवा देणारा ऑनलाइन मंच तयार करत आहे
आयुष्मान भारत डिजिटल मिशनअंतर्गत नागरिक त्यांचे एबीएचए  क्रमांक तयार करू शकतील, या क्रमांकाद्वारे त्यांची डिजिटल आरोग्य नोंद संलंग्न करता येऊ शकेल.यामुळे विविध आरोग्य सेवा प्रदात्यांना व्यक्तींच्या दीर्घकालीन आरोग्य नोंदी तयार करता येतील आणि आरोग्य सेवा प्रदात्यांद्वारे घेण्यात आलेल्या वैद्यकीय निर्णयांमध्ये सुधारणा करता येईल. हे अभियान टेलीमेडिसिन सारख्या तंत्रज्ञानाच्या वापराला प्रोत्साहन देऊन आणि आरोग्य सेवांची राष्ट्रीय पोर्टेबिलिटी सक्षम करून समान दर्जेदार आरोग्यसेवा उपलब्ध करून देईल.
लद्दाख, चंदीगढ, दादरा आणि नगर हवेली आणि दमण आणि दीव, पुदुच्चेरी, अंदमान आणि निकोबार बेटे आणि लक्षद्वीप या सहा केंद्रशासित प्रदेशांमध्ये राष्ट्रीय आरोग्य प्राधिकरणाने विकसित केलेल्या तंत्रज्ञान मंचाचा योग्य पद्धतीने वापर करून प्रायोगिक तत्वावर राबवण्यात आलेली आयुष्यमान भारत डिजिटल मिशन योजना यशस्वी यशस्वीपणे पूर्णत्वास गेली. ही योजना प्रायोगिक तत्वावर राबवताना, डिजिटल सँडबॉक्स तयार करण्यात आला यामध्ये 774 पेक्षा जास्त भागीदारांच्या उपाययोजनांचे एकत्रीकरण सुरु आहे. 24 फेब्रुवारी 2022 पर्यंत, 17,33,69,087 आयुष्मान भारत आरोग्य खाती तयार करण्यात आली आहेत आणि आयुष्यमान भारत डिजिटल मिशनमध्ये मध्ये 10,114 डॉक्टर आणि 17,319 आरोग्य सुविधांची नोंदणी करण्यात आली आहे.
आयुष्मान भारत डिजिटल मिशनमुळे सार्वजनिक आरोग्याच्या क्षेत्रांत प्रभावी हस्तक्षेपांसाठी पुराव्यावर आधारित निर्णय घेण्यास केवळ सुलभता येणार नाही, तर नवोन्मेषालाही यातून प्रेरणा मिळेल तसेच आरोग्य सेवा व्यवस्थेमध्ये रोजगार निर्माण होईल.
पंतप्रधान कार्यालय
देशाचे संरक्षण करणाऱ्यांसाठी पंतप्रधान म्हणून नरेंद्र मोदी यांचा पहिला निर्णय
राष्ट्रीय संरक्षण निधीअंतर्गत ‘पंतप्रधान शिष्यवृत्ती योजने’च्या रकमेत वाढ, राज्य पोलीस कर्मचाऱ्यांनाही मिळणार लाभ
नवी दिल्ली, 30 मे 2019
भारताच्या सुरक्षेला सर्वोच्च प्राधान्य देण्याच्या पंतप्रधानांच्या विचारांच्या अनुषंगाने नव्या सरकारने पहिलाच निर्णय देशाचे संरक्षण करणाऱ्या कर्मचाऱ्यांसाठी घेतला आहे. राष्ट्रीय संरक्षण निधीअंतर्गत ‘पंतप्रधान शिष्यवृत्ती योजने’च्या रकमेत वाढ करण्यास पंतप्रधानांनी मंजूरी दिली आहे.
पंतप्रधानांनी दिलेल्या मंजूरीनुसार:-
- शिष्यवृत्तीच्या रकमेत वाढ करण्यात आली असून, मुलांसाठी 2000 रुपये प्रती महिना असलेली शिष्यवृत्ती आता 2500 रुपये, तर मुलींसाठी 2250 रुपये असलेली शिष्यवृत्ती 3000 रुपये करण्यात आली आहे.
- या शिष्यवृत्ती योजनेचा परिघ विस्तारण्यात आला असून, दहशतवादी किंवा नक्षलवादी कारवायांमध्ये शहीद झालेल्या राज्य पोलीस कर्मचाऱ्यांच्या पाल्यांनाही आता या शिष्यवृत्तीचा लाभ मिळणार आहे. राज्य पोलीस अधिकाऱ्यांच्या पाल्यांसाठी 500 जागांचा वार्षिक कोटा राखीव ठेवण्यात आला आहे. या शिष्यवृत्तीच्या अंमलबजावणीसाठी केंद्रीय गृहमंत्रालय नोडल मंत्रालय म्हणून काम बघेल.
पार्श्वभूमी :
1962 साली राष्ट्रीय संरक्षण निधी’ची स्थापना करण्यात आली आहे.
राष्ट्रीय संरक्षण विषयक खर्चांसाठी या निधीअंतर्गत देणग्या स्वीकारल्या जातात.
या अंतर्गत मिळणारा निधी लष्करी दले, निमलष्करी दले, रेल्वे संरक्षण दल आणि इतर लष्करी सेवांमधे कार्यरत असलेल्यांच्या कल्याणासाठी वापरला जातो. या निधीवर देखरेख ठेवणाऱ्या कार्यकारी समितीचे अध्यक्ष पंतप्रधान असतात, तर संरक्षण, अर्थ आणि गृहमंत्री त्याचे सदस्य असतात.
युद्धात किंवा लष्करी कारवायांमधे शहीद झालेल्या जवानांच्या कुटुंबियांना मदत करण्यासाठी या निधीतून पंतप्रधान शिष्यवृत्ती योजना राबवली जाते. या अंतर्गत मुलांना तांत्रिक संस्थांमधे शिक्षण घेण्यासाठी शिष्यवृत्ती दिली जाते. या योजनेअंतर्गत देशभरातल्या लष्करी सेवामधल्या जवानांच्या साडेपाच हजार पाल्यांना, तर निमलष्करी दलातल्या जवानांच्या दोन हजार पाल्यांना आणि रेल्वे विभागातल्या 150 मुलांना शिष्यवृत्ती दिली जाते. यासाठी मदत करायची असल्यास केंद्र सरकारच्या अधिकृत संकेत स्थळावर सर्व माहिती उपलब्ध आहे.
देशाच्या सुरक्षेत महत्वाचे योगदान देणाऱ्या पोलीस कर्मचाऱ्यांविषयी पंतप्रधानांनी कृतज्ञता व्यक्त केली आहे. कोणत्याही ऋतुत तसेच सणावारांना पोलीस कर्मचारी दक्ष राहून सुरक्षा देतात त्यामुळेच देश सुरक्षित आहे, असे मोदी यांनी म्हटले आहे. एक राष्ट्र म्हणून या जवानांच्या प्रती कृतज्ञता व्यक्त करणे आणि त्यांच्या जीवनमानात सुधारणा करणे आपले कर्तव्य आहे, याच भावनेने शिष्यवृत्तीचा निधी वाढवला असल्याचे त्यांनी सांगितले.
D.Wankhede/R.Aghor/D.Rane
(Visitor Counter : 193
पंतप्रधान कार्यालय
उत्तर प्रदेशातील लखनौ आणि हरदोई जिल्ह्यांमध्ये उभारलेल्या पीएम मित्र भव्य वस्त्रोद्योग पार्कचे पंतप्रधानांनी केले कौतुक
नवी दिल्ली, 18 एप्रिल 2023
उत्तर प्रदेशातील लखनौ आणि हरदोई जिल्ह्यांमध्ये उभारलेल्या पीएम मित्र भव्य वस्त्रोद्योग पार्कचे पंतप्रधान नरेंद्र मोदी यांनी कौतुक केले आहे.
केंद्रीय वाणिज्य आणि उद्योग आणि वस्त्रोद्योग मंत्री,पीयूष गोयल यांनी आज उत्तर प्रदेशमधील भव्य वस्त्रोद्योग पार्कच्या उद्घाटनाबाबत केलेले ट्विट सामायिक करताना, पंतप्रधानांनी आपल्या ट्विट संदेशांमध्ये म्हटले आहे;
“उत्तर प्रदेशमध्ये वस्त्रोद्योगाची समृद्ध परंपरा,मोठी बाजारपेठ आणि ग्राहकवर्ग आहे. हे कष्टकरी विणकर आणि कुशल कामगारांचे माहेरघर आहे.लखनौ आणि हरदोई जिल्ह्यांमध्ये पीएम मित्र भव्य वस्त्रोद्योग पार्कच्या उभारणीचा उत्तर प्रदेशला खूप फायदा होईल.”
“उत्तर प्रदेशातील माझ्या सर्व बंधू-भगिनींसाठी आजचा दिवस खूप महत्त्वाचा आहे.लखनौ आणि हरदोई येथे पीएम मित्र पार्कचे लोकार्पण होत आहे.या निमित्ताने तुम्हा सर्वांना हार्दिक शुभेच्छा.”
“1000 पेक्षा अधिक एकरांवर व्याप्त हे पीएम मित्र पार्क स्थानिक अर्थव्यवस्थेला चालना देण्याबरोबरच रोजगाराच्या अनेक नवीन संधी उपलब्ध करणार आहे.देशाच्या वस्त्रोद्योग क्षेत्रालाही यामुळे नवे बळ मिळणार आहे.”
G.Chippalkatti/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी यांच्या अध्यक्षतेखाली राष्ट्रीय डिजिटल आरोग्य अभियानाच्या प्रगतीची आढावा बैठक
एनडीएचएमच्या डिजिटल आरोग्य तंत्रज्ञान क्रांतीचे लवकरच उद्घाटन; विविध अभिनव उपक्रम आणि नागरिकांसाठीच्या सेवांचा असेल समावेश
एनडीएचएमच्या अंतर्गत सुरु असलेल्या कार्यक्रमांची व्याप्ती वाढवण्यासाठी जलद पावले उचलावीत- पंतप्रधान
एनडीएचएम मुळे मोठ्या प्रमाणात आरोग्य सुविधा उपलब्ध होऊन जनतेचे जीवनमान सुकर होईल
केंद्र सरकारच्या राष्ट्रीय डिजिटल आरोग्य अभियानाच्या प्रगतीचा आढावा घेण्यासाठी आज पंतप्रधान नरेंद्र मोदी यांच्या अध्यक्षतेखाली एक उच्चस्तरीय बैठक झाली.
15 ऑगस्ट 2020 रोजी, स्वातंत्र्यदिनानिमित्त लाल किल्ल्यावरुन केलेल्या भाषणात पंतप्रधान नरेंद्र मोदी यांनी एनडीएचएम म्हणजेच राष्ट्रीय डिजिटल आरोग्य अभियानाची घोषणा केली होती. तेव्हापासून, या अभियानाचे डिजिटल मोड्यूल्स आणि नोंदणी सुरु झाली. आतापर्यंत सहा केंद्रशासित प्रदेशात हे अभियान सुरु करण्यात आले आहे. याअंतर्गत, आतापर्यंत, 11.9 लाख आरोग्य ओळखपत्रे तयार करण्यात आली आहेत. तसेच 3106 डॉक्टर्स आणि 1490 सुविधाप्रदात्यांनी या प्लॅटफॉर्मवर नोंदणी केली आहे.
या अभियानाच्या अंमलबजावणीसाठी लवकरच युनिफाईड हेल्थ इंटरफेस हे मुक्त आणि आंतर-कार्यान्वयन आयटी नेटवर्क सुरु करण्याबाबत या बैठकीत चर्चा झाली. यामुळे वापरकर्त्यांना टेली-कॉन्सलटेशन्स किंवा प्रयोगशाळा चाचण्यांच्या सुविधा ऑनलाईन बघून त्यानुसार तपासणी/चाचणीसाठी वेळ निश्चित करता येईल. या पोर्टलवर केवळ, अधिकृत डॉक्टर्स आणि आरोग्य सुविधा प्रदातेच उपलब्ध होतील, याची काळजी या व्यवस्थेत घेतली जाईल. या अभियानासाठी डिजिटल आरोग्य तंत्रज्ञान क्रांती अभिनव आणि विविध सेवांसह उपलब्ध होण्याची शक्यता आहे. अशा पद्धतीने आरोग्य पायाभूत सुविधा आणि मनुष्यबळाचा देशभरात जास्तीत जास्त उपयोग होऊ शकेल.
राष्ट्रीय पेमेंट कॉर्पोरेशन ऑफ इंडिया  या संकल्पनेवरही यावेळी चर्चा झाली. डिजिटल पेमेंटमुळे विशिष्ट उद्देशासाठीचे वित्तीय पर्याय उपलब्ध असतील, केवळ इच्छुक वापरकर्त्यांद्वारे या पर्यायांचा वापर करता येईल. ही व्यवस्था विविध सरकारी योजनांचे लाभ गरजूंपर्यंत प्रभावीपणे पोचवण्यासाठी आणि आरोग्य सुविधांसाठी युपीआय-ई-व्हाऊचर चा त्वरित वापर करता येईल.
एनडीएचएनची व्याप्ती वाढवण्यासाठी काही पावले जलदगतीने उचलली जावीत, अशी सूचना पंतप्रधानांनी यावेळी दिली. आरोग्य विषयक पायाभूत सुविधांची संख्या वाढवून सर्वसामान्य लोकांचे आयुष्य सुखकर करण्यात एनडीएचएन ची मोठी मदत होईल, असेही ते म्हणाले. तंत्रज्ञान प्लॅटफॉर्म आणि नव्या नोंदणी करण्यात येणे हे आता आवश्यक घटक ठरले आहेत, त्यामुळे लोकांना या प्लॅटफॉर्मचा होणारा लाभ आपल्याला तेव्हाच कळू शकेल, ज्यावेळी, देशभरातले लोक विविध आरोग्यविषयक सेवा घेण्यासाठी, जसे की डॉक्टर्ससोबत टेली कन्सलटेशन, प्रयोगशाळा चाचणी सुविधा, आरोग्य रिपोर्ट्सचे डिजिटल आदानप्रदान आणि या सेवांसाठीचे शुल्क देखील डिजिटल माध्यमातूनच भरतील. आरोग्य मंत्रालय आणि एनएचए ने या अभियानासाठी आरोग्य मंत्रालयासह इलेक्ट्रोनिक्स आणि माहिती तंत्रज्ञान मंत्रालयाशी समन्वय साधत काम करावे, अशी सूचना पंतप्रधानांनी केली.
माहिती आणि प्रसारण मंत्रालय
मतदार जागृतीकरता सुरु केलेल्या मतदाता जंक्शन या कार्यक्रमाचा दुसरा भाग आज , शुक्रवारी , 14 ऑक्टोबर रोजी आकाशवाणीच्या 100.1 FM गोल्ड चॅनलवर संध्याकाळी 7.25-7.40 या वेळेत प्रसारित होणार
कार्यक्रमाची संकल्पना - एका मताची ताकद - एक मत की ताकत
मतदाता जंक्शन हा कार्यक्रम देशभरात आकाशवाणीच्या 23 भाषांमध्ये प्रसारित केला जात आहे.
आकाशवाणीने भारतीय निवडणूक आयोगाच्या सहकार्याने 'मतदाता जंक्शन' ही रेडिओ मालिका केली सुरु आहे. आकाशवाणीच्या प्राथमिक वाहिन्यांवर तसेच FM गोल्ड, FM इंद्रधनुष्य, विविध भारती स्टेशन्स वर प्रत्येकी 15 मिनिटांच्या 52 भागांच्या मालिकेचे प्रसारण होत आहे.
आकाशवाणीने भारतीय निवडणूक आयोगाच्या सहकार्याने मतदार जागृतीसाठी 'मतदाता जंक्शन ही नवीन साप्ताहिक मालिका सुरु केली असून या मालिकेचा दुसरा भाग आज , शुक्रवारी , 14 ऑक्टोबर रोजी आकाशवाणीच्या दिल्ली, मुंबई, कोलकाता, चेन्नई आणि हैदराबाद या केंद्रांवर 100.1 एफएम गोल्ड चॅनलवर संध्याकाळी 7.25-7.40 या वेळेत प्रसारित होणार आहे. या कार्यक्रमाची संकल्पना - एका मताची ताकद - 'एक मत की ताकत' अशी आहे.
15 मिनिटांचा हा साप्ताहिक कार्यक्रम दर शुक्रवारी संध्याकाळी आकाशवाणीवर मराठी, आसामी, बंगाली, इंग्रजी, गुजराती, हिंदी, कन्नड, काश्मिरी, कोकणी, मल्याळम, मणिपुरी, नेपाळी, ओरिया, पंजाबी, संस्कृत, सिंधी, तमिळ, तेलगू, उर्दू, बोडो, संथाली, मैथिली आणि डोगरी अशा 23 भाषांमध्ये प्रसारित केला जातो.
दर शुक्रवारी संध्याकाळी 7 ते 9 या स्लॉट दरम्यान FM इंद्रधनुष्य, विविध भारती स्थानके आणि आकाशवाणीच्या देशभरातील प्राथमिक वाहिन्यांवर हा कार्यक्रम प्रसारित होतो. श्रोते हा कार्यक्रम ‘ट्विटर ऑन @airnewsalerts, न्यूज ऑन एआयआर’ अॅप आणि ऑल इंडिया रेडिओच्या यूट्यूब चॅनेलवरही ऐकू शकतात.
या साप्ताहिक कार्यक्रमात मतदारांच्या दृष्टीने सर्व पैलूंवर भर देऊन माहिती दिली जाते. प्रत्येक भाग हा मतदान प्रक्रियेविषयीच्या एका विशिष्ट संकल्पनेवर आधारित असतो. सर्व पात्र मतदारांना विशेषतः युवा मतदार आणि प्रथमच मतदान करणाऱ्या मतदारांना मतदान करण्यासाठी प्रोत्साहन मिळावे आणि निवडणुकीच्या काळात ते माहितीपूर्ण निर्णय घेण्यासाठी सक्षम व्हावेत हा या कार्यक्रमाच्या सर्व 52 संकल्पनांचा उद्देश आहे. प्रश्नमंजुषा, तज्ञांची मुलाखत आणि भारतीय निवडणूक आयोगाच्या SVEEP  टीमने तयार केलेली गाणी प्रत्येक भागामध्ये घेतली जातील. कार्यक्रमात ' सिटिझन्स कॉर्नरचा .. नगरिकांचा कट्टा' या कल्पनेचा समावेश आहे. जेथे कोणताही नागरिक मतदानाच्या कोणत्याही बाबींवर प्रश्न विचारू शकतो किंवा सुचवू शकतो.